Interakcie liekov
Môžem užívať spolu agen5 a liek aerinaze a antibiotiká Klacid500
Dobrý deň,
ďakujeme za Vašu otázku.
Súčasným užívaním uvedených liekov bolo pozorovaných viacero klinicky stredne závažných interakcií.
Pri súbežnom užívani liekov Klacid spolu s Agenom je zvýšené riziko vzniku hypotenzie. Sympatomimetiká prítomné v lieku Aerinaze vedú k zvýšeniu krvného tlaku, čím môžu naopak znížiť antihypertenzívny účinok Agenu. Liek Klacid môže taktiež predĺžiť účinok lieku Aerinaze vrátane jeho vedľajších účinkov. Uvedená kombinácia nie je v prípade krátkodobej liečby vylúčená. Pokiaľ má lekár vedomosť o prebiehajúcej liečbe Agenom, zvážil prínos liečby a možné riziká z nej vyplývajúce. Pri výskyte akýchkoľvek ťažkostí je potrebné ďalší liečebný postup konzultovať s ošetrujúcim lekárom.
Prajem skoré uzdravenie.
S pozdravom
PharmDr. Veronika Kiabová